मई-82 में हाईस्कूल की परीक्षा दी थी। रिजल्ट आने ही वाला था। इसके पहले में आईपीएफ और उसके बाद जन संस्कृति मंच वगैरह से जुड़ा हुआ था। रवींद्रालय समेत कई थियेटरों में मंच व क्रांतिकारी नुक्कड़-नाटकों में प्रमुख भूमिका निभाता था। जिलों से लेकर दिल्ली तक अपना डमरू बजा चुका था। वगैरह-वगैरह। हमारे नेता थे हमारे मंझले भाई आदियोग, और सहयोगी थे अनिल सिन्हा, सुप्रिय लखनपाल, नीरज सिन्हा, पुच्चन यानी प्रवीण तिवारी, हरीकृष्ण मिश्र, नीरज मिश्र, दिल्ली में पत्रकारिता कर रहे अतुल सिन्हा भी हमारे साथ थे, जो मूलत: पटना के हैं और पुण्य-आत्मा अनिल सिन्हा के छोटे भाई हैं। पत्रकार अजय सिंह और अनिल सिन्हा जैसे लोग मेरा हौसला बढ़ाते रहते थे। बाद में जुटे गोंडा के श्यारम अंकुरम, चक्रधर और कृष्ण्कान्त धर द्विवेदी, डॉ. एसपी मिश्र, लाल साहब, वगैरह-वगैरह।